Dazua gibts a nu a boa Gemainsaumkaidn im Vokabular, wia zan Baischbü as Woat Schwajger (שװאַיגער), wos so fü wia Müchbaua hoast und mim oidn Dialektwoat Schwoaga fawaunt is. Nu so a Baischbü wa Mume (מומע) auf Jiddisch, wos Dant miatalicha Saits hoast und zan boarischn Woat Moam ghead. A de Diminuitiv-Foamen han im Jidischn aso wia im Boarisch mid Weata wia SchtetlHoisl Kindl Stikl Iberfirschifl (איבערפֿירשיפֿל, hochdeitsch: Fähre) etc. Genau so hod as Jidische a de Fadumbfung fum Vokal <a>, genau an de söbm Schdön wo des a im Boarischn da Foi is, blos dass in da jidischn Rechtschreibung zwischn <a> und <o> koa Untaschiad gmocht wiad und dafia oiwa a Alef <א> gschrim wiad (jo, ober, hobn, kort, schlofn, schodn, sogn, ...). 